CELEX: 62007TN0419
Language: da
Date: 2007-11-19 00:00:00
Title: Sag T-419/07: Sag anlagt den 19. november 2007 — Okalux mod KHIM — Messe Düsseldorf (OKATECH)

12.1.2008   
            
            
               DA
            
            
               Den Europæiske Unions Tidende
            
            
               C 8/27
            
         Sag anlagt den 19. november 2007 — Okalux mod KHIM — Messe Düsseldorf (OKATECH)
   (Sag T-419/07)
   (2008/C 8/49)
   Stævningen er affattet på tysk
   Parter
   
      Sagsøger: Okalux GmbH (Marktheidenfeld, Tyskland) (ved Rechtsanwältin M. Beckensträter)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: Messe Düsseldorf GmbH
   Sagsøgerens påstande
   
               —
            
            
               Afgørelse truffet den 3. september 2007 af Andet Appelkammer ved Harmoniseringskontoret og meddelt den 18. september 2007 i sag R 766/2007-2 annulleres, og under henvisning til begrundelsen for klagen af 16. maj 2007 afvises begæringen af 16. december 2006 om delvis fortabelse af EF-varemærket nr. 915 058.
            
         
               —
            
            
               Subsidiært, sagen hjemvises til Annullationsafdelingen til afgørelse vedrørende klagen af 16. maj 2007.
            
         
               —
            
            
               Harmoniseringskontoret eller den anden part i sagen for appelkammeret tilpligtes at betale sagens omkostninger, herunder omkostningerne i sagen ved Harmoniseringskontoret.
            
         Søgsmålsgrunde og væsentligste argumenter
   
      Det registrerede EF-varemærke, der begæres erklæret ugyldigt: Ordmærket »OKATECH« for varer og tjenesteydelser i klasse 6, 19 og 42 (EF-varemærke nr. 915 058).
   
      Indehaver af EF-varemærket: Sagsøgeren.
   
      Indgiveren af begæringen om, at EF-varemærket erklæres ugyldigt: Messe Düsseldorf GmbH.
   
      Annullationsafdelingens afgørelse: Det pågældende varemærke, der er registreret for tjenesteydelser i klasse 42, erklæres ugyldigt. Afgørelsen om omkostninger annulleres.
   
      Appelkammerets afgørelse: Afslag på at realitetsbehandle klagen.
   
      Søgsmålsgrunde: Navnlig tilsidesættelse af artikel 57 og artikel 77a i forordning (EF) nr. 40/94 (1) og kontradiktionsprincippet.
   
      (1)  Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).